показатели за вредата са показали отрицателна тенденция по време на разглеждания период. Производственият обем и обемът на продажбите на свободния пазар са намалели съответно с 19 % и 18 %. Заетостта и производителността са спаднали съответно със 7 % и 13 %.
 (205)
 По същия начин са се влошили и основните микроикономически показатели. През разглеждания период средните единични продажни цени на производителите от Съюза за несвързани страни на свободния пазар са се понижили с 40 %, докато техните разходи са намалели само с 13 %, което е довело до значително влошаване на тяхната рентабилност — от печалби между 16,7 % и 20,5 % през 2017 г. до загуби между 10,8 % и 13,2 % по време на разследвания период. Запасите в края на периода са се увеличили с 42 %. Паричният поток и инвестициите са намалели съответно със 127 % и 63 %.
 (206)
 Въз основа на гореизложеното на този етап Комисията стигна до заключението, че промишлеността на Съюза е понесла съществена вреда по смисъла на член 3, параграф 5 от основния регламент.
 (207)
 CPME заяви, че данните след РП показват, че промишлеността на Съюза се възстановява от понесената през първата половина на 2020 г. твърдяна вреда, тъй като цените на МЕГ са се увеличили през периода юли—ноември 2020 г.
 (208)
 Подобна информация попада извън разследвания период и във всеки случай е твърде откъслечна, за да се правят заключения относно вредоносния дъмпинг. Поради това твърдението беше отхвърлено.
 5. ПРИЧИННО-СЛЕДСТВЕНА ВРЪЗКА
 (209)
 В съответствие с член 3, параграф 6 от основния регламент Комисията проучи дали дъмпинговият внос от засегнатата държава е нанесъл съществена вреда на промишлеността на Съюза. В съответствие с член 3, параграф 7 от основния регламент Комисията също така проучи дали е възможно по същото време и други известни фактори да са нанесли вреда на промишлеността на Съюза. Комисията се увери, че евентуалната вреда от фактори, различни от дъмпинговия внос от засегнатите държави, не е била приписана на дъмпинговия внос. Тези фактори са: внос от трети държави, равнище на износа на промишлеността на Съюза, продажби за собствено потребление, други по-рентабилни продукти в сравнение с МЕГ, разходи за амортизация, разходи за суровини/липса на конкурентоспособност, пандемията от COVID-19, МЕГ като стока, която се търгува в световен мащаб, цената на петрола, „търговската война“ между САЩ и Китай, понижаване на цените в световен мащаб по време на разглеждания период, самопричинена вреда и внос на PET в Съюза.
 5.1. Въздействие на дъмпинговия внос
 (210)
 Обемът на вноса от засегнатите държави е нараснал с 38 % през разглеждания период, като е увеличил пазарния им дял от 31,6 % през 2017 г. на 44,1 % през разследвания период. Тази промяна е настъпила въпреки сравнително стабилното равнище на потребление по време на разглеждания период.
 (211)
 Цените на вноса от засегнатите държави са намалели средно с 35 % по време на разглеждания период — с 41 % на вноса от САЩ и с 33 % на вноса от Кралство Саудитска Арабия. Този спад при продажните цени е особено очевиден през 2019 г. когато по същото време обемът на